Sonerezh rock euskarat

Ar sonerezh rock euskarat (euskareg : euskal rocka), zo sonerezh rock sonet gant arzourien ha strolladoù eus Euskadi, en hanternoz ar vro (Iparralde) hag er c'hreisteiz (Hegoalde).
 Istor 
Kerkent ha deroù ar bloavezhioù 1960Laraburu, op. cit., Euskariz a voe dedennet gant ar c'hanaouennoù-stourm kentoc'h eget gant ar sonerezh rock, ha krouiñ al luskad Euska kanta berria ("kan eiskarat nevez")   a rejont diwar skouer an Nueva Canción chileat lusket gant Violeta Parra (Gracias a la vida) ha Victor Jara.

Er bloavezhioù 1970 e voe bodet al lazoù rock euskarat kentañ, broudet gant Niko Etxart (Altzürükü, ) hag e strollad Minxoriak, Anje Duhalde (Arrangoitze, ) ha Mixel Ducau (Baiona, )..

E-kerzh e vugaleaj e Paris e tizoloas Niko Etxart ar sonerezh rock. Er bloaz 1972 e tivizas distreiñ da Euskadi evit seniñ rock 'n' roll en euskareg. Goude bezañ sonet gant meur a laz e savas al laz Minxoriak, a sonas a leurenn da leurenn en Euskadi (170 kensonadeg bep bloaz e-pad 20 vloaz) hag a enrollas teir fladennIbiliz e 1985, Beste Urrats Bat e 1990 ha Gozozale e 1992.. Soner toumperezh el laz El Fuego e oa Anje Duhalde pa glevas ur ganaouenn gant Donovan kanet gant Benito Lertxundi (Orio, ) ; e 1973 e kejas ouzh Mixel Ducau, ha gantañ e savas ar strollad Errobi.

E deroù ar bloavezhioù 1980 e c'hoarvezas ur gwall enkadenn armerzhel en Hegoalde, a-gevret gant ul luskad dizalc'hour a save a-enep an doare emrenerezh a oa bet roet da Euskadi a-c'houde marv Francisco Franco e 1975. Ar re baourañ e-touez Euskariz en em roas d'an drammoù, d'an heroin pergen. Kement-se holl a vroudas lazoù sonerezh rock er c'hêrioù greantel da ezteurel o c'hounnar dre un doare sonerezh awenet gant al luskad punk rock a oa bet e diwezh ar bloavezhioù 1970, ha dreist-holl gant an anarcho-punk, ar punk anveliour (MC5 en SUA, Sex Pistols ha Poison Girls er Rouantelezh-Unanet, hag all). Euskal Rock Erradikala, ar rock euskarat radikal, a voe graet eus al luskad-se, a save a-enep ar Stad, ar polis, an unpenniezh, an Iliz, ar galloud politikel, hag all. E-touez lazoù an emsav-se emañ al laz Kortatu savet e 1984 gant Fermin Muguruza (Irun, ) hag e vreur Iñigo (Irun, , hag Itoiz (1988)

Adalek ar bloavezhioù 1990 e troas ar sonerezh rock euskarat war-du doareoù liesseurt (ska, funk, elektro hag all), evel al laz Negu Gorriak (1990).

En Arrosa e veze dalc'het ar festival rock brasañ en Euskadi, Euskal Herria Zuzenean ("Euskadi war-eeun")  , betek 2003. Abaoe 2025 e tremen e Arberatze-Zilhekoa Lec'hienn ar gouel (lennet d'an 21/08/2025).

 Lazoù pennañ 
 Amaia Zubiria
 Bap!!
 Errobi Eskorbuto
 Itoiz
 Itziarren Semeak Joseba Tapia
 Ken Zazpi
 Kepa Junkera La Polla Records
 Lisabö
 Mokoka Negu Gorriak
 Skalariak (punk ska)
 Skunk (punk ska) Sustraia
 Urtz
 Xutik

Levrlennadur
 Laraburu, Colette & Etcheverry-Ainchart, Peio. Euska rock 'n' roll – Histoire du rock basque. Atlantica, 2001 </ref>

Notennoù

Rummad:Euskadi
Rummad:Sonerezh rock